सोसायटी: धान के बोरों पर मधुमक्खी का कब्जा
बालोद| मधु मक्खी के छत्ते से किसान सोसायटी में धान बेचने से घबरा रहे है। लेकिन ये नजारा बालोद से 30 किमी दूर ग्राम अहिबरन नवागांव के सोसायटी में देखा जा रहा है। जहां मधुमक्खी के कारण धान खरीदी व्यवस्था प्रभावित हो गई है। रात में कहीं से मधु मक्खी के झुंड आकर धान के बोरे में बैठ गए है।
बुधवार सुबह जब सोसायटी के कर्मचारी फड़ की साफ-सफाई के लिए पहुंचे तो बोरे में मधुमक्खी देख हैरान हो गए। सुबह आठ बजे से किसान धान बेचने के लिए आए थे। लेकिन फड़ में मधुमक्खी को छत्ता बनाते देख वे धान बेचने से घबराते रहे। सोसायटी के उपाध्यक्ष डालचंद जैन ने बताया कि सोसायटी के कर्मचारियों ने मधु मक्खियों को भगाने का बहुत प्रयास किया। लेकिन सफल नहीं हुए। मधुमक्खी बोरे में जमे हुए है। एक बोरे में ज्यादा संख्या में बैठे है। गोल घेरे में बैठकर छत्ता बनाना शुरू कर रहे है। वही दो अन्य बोरे में भी मधुमक्खी है। ये कहां से आए, कुछ समझ में नहीं आ रहा है। किसी तरह की लापरवाही से सोसायटी में इनके हमले से बड़ी घटना घट सकती है। सोसायटी आने वाले किसान डरे हुए है। छत्ते से किसी तरह का छेड़छाड़ करने के बजाय उसे उसी के हाल में छोड़ दिया गया है। तीनों बोरे में धान भरा हुआ है। जिसकी खरीदी मंगलवार को हुई थी। सुबह इस धान को स्टेक (चबूतरे) में रखना था लेकिन मधुमक्खी बैठे होने के कारण इसे उठाने की किसी की हिम्मत नहीं हो रही है।
धान के बोरे में मधुमक्खिया चिपकी।
hin_Deva hin_Deva hin_Deva hin_Deva